bolesť po kyretáži
Dobry den pondelok mi robili kyretaz,ked idem vzdy na velku potrebu tak ma trosku zaboli v maternici myslite ze je to pohode?? Inak normalne ma maternica neboli nejak silno len citim slabucko iba obcas ale asi sami dava dokopy ,a ani nekrvacam dakujem
Dobrý deň,
ďakujeme za Vašu otázku.
Bolesť po kyretáži sa po prvých dňoch po zákroku vyskytuje často. Jej príčinou môže byť napríklad napätie v oblasti panvového dna, zápcha, zápal alebo infekcia.
Pokiaľ Vás trápi zápcha, je veľmi dôležité dodržiavať pitný režim a prijímať potraviny bohaté na vlákninu, alebo
vlákninu
samotnú.
Pokiaľ je bolesť intenzívna, môžete si vziať voľnopredajný liek od bolesti s ohľadom na Váš celkový zdravotný stav. Od bolesti môže pomôcť aj teplý obklad na oblasť brucha.
Pokiaľ sa bolesť zhoršuje alebo je veľmi intenzívna, máte horúčku, zimnicu alebo iné príznaky infekcie, prípadne u Vás problémy s vyprázdňovaním pretrvávajú, vyhľadajte lekársku pomoc.
S pozdravom
PharmDr. Patrícia Čečková